HU
2022.7.13.
Az Európai Unió Hivatalos Lapja
C 270/41
3. módosítás (11) preambulumbekezdés Az Európai Bizottság által javasolt szöveg
(11)
A felülvizsgált szén-dioxid-kibocsátási előírások keretében meghatározott célértékeket egy európai stratégiának kell kiegészítenie, amely választ ad a kibocsátásmentes járművek és a kapcsolódó techno­ lógiák gyártásának bővítésével, valamint az ágazat­ ban dolgozók tovább- és átképzésével, valamint a gazdaság diverzifikációjával és a tevékenységek átalakításával összefüggő kihívásokra.
Adott esetben uniós és tagállami szinten pénzügyi támogatást is fontolóra kell venni a magánberuházások bevonzá­ sához, beleértve a következő eszközöket: az Európai Szociális Alap Plusz, az Igazságos Átmenet Alap, az Innovációs Alap, a Helyreállítási és Rezilienciaépítési Eszköz, valamint a többéves pénzügyi keret és a NextGenerationEU egyéb eszközei, az állami támo­ gatásokra vonatkozó szabályokkal összhangban.
A felülvizsgált környezetvédelmi és energetikai állami támogatásokra vonatkozó szabályok lehetővé teszik a tagállamok számára, hogy támogassák a vállalko­ zásokat a termelési folyamataik dekarbonizációjá­ ban, és zöldebb technológiákat alkalmazzanak az új iparstratégia összefüggésében.
Az RB módosítása
(11)
A felülvizsgált szén-dioxid-kibocsátási előírások keretében meghatározott célértékeket egy, a gép­ járműipar és a gépjárműipari régiók igazságos átmenetét szolgáló európai mechanizmusnak kell kiegészítenie, amely választ ad a kibocsátásmentes járművek gyártásának bővítésével, a gépjárműipar, a gépjárműipari beszállítói ágazat és a kapcsolódó technológiák zöld átalakulásával, valamint az ágazatban dolgozók tovább- és átképzésével, vala­ mint a gazdaság diverzifikációjával és a tevékenysé­ gek átalakításával összefüggő kihívásokra.
A gépjárműipar és a gépjárműipari régiók igazságos átmenetét szolgáló európai mechanizmusnak – jövőbeli és jelenlegi többletforrásokkal – pénzügyi támogatást kell biztosítania uniós szinten, olyan eszközök összehangolt felhasználásával, mint a Szociális Klímaalap, az Európai Szociális Alap Plusz, az Igazságos Átmenet Alap, az Innovációs Alap, a Helyreállítási és Rezilienciaépítési Eszköz, valamint a többéves pénzügyi keret és a NextGene­ rationEU egyéb eszközei, illetve az InvestEU igazságos átmenetre irányuló programja, az állami támogatásokra vonatkozó szabályokkal összhangban és a tagállamok programjain keresztül megvalósít­ va.
A felülvizsgált környezetvédelmi és energetikai állami támogatásokra vonatkozó szabályok lehetővé teszik a tagállamok számára, hogy támogassák a vállalkozásokat a termelési folyamataik dekarboni­ zációjában, és zöldebb technológiákat alkalmazza­ nak az új iparstratégia összefüggésében.
Indokolás Egy olyan jogalkotási javaslatnak, amely ilyen messzemenő következményekkel jár a munkavállalókra, az iparra és a régiókra nézve, konkrét „igazságos átmenet mechanizmust” kell előirányoznia az európai gépjárműipar és beszállítóipar, valamint a székhelyük szerinti régiók számára.
A hatás mindenekelőtt regionális szinten lesz érezhető, ahol az átképzést az ágazattal együtt kell megvalósítani.
Ennek a mechanizmusnak az egész gépjárműipart be kell vonnia, és olyan adatokon kell alapulnia, amelyek egyértelműen feltérképezik a jogszabály területi hatását.
Ez a módosítás a 4. és 6. módosításhoz kapcsolódik.